สาขานี้อยู่ในห้าง Mercury Ville ชั้นที่เป็นทางเชื่อมต่อจากบีทีเอสสถานีชิดลมเลยค่ะ ตัวร้านเป็นแบบเปิด ตั้งอยู่บริเวณหน้าร้าน Mos Burger

ที่นั่งภายในร้านไม่เยอะค่ะ เรามาถึงประมาณ 13.00 วันธรรมดา โต๊ะเต็มเลย ร้านนี้ต้องสั่งอาหารที่เคาน์เตอร์พร้อมจ่ายเงิน แล้วเค้าจะให้ตัวสั่นมาซึ่งจะสั่นเมื่อให้เราไปรับอาหารได้นะคะ

รอไม่นานเท่าไหร่ก็ได้ทานค่ะ ที่สั่งมามี

คายาบัตเตอร์โทสต์ (70฿) ขนมปังแผ่นบางกรอบมาก เนยก็หนามาก555 แต่เมนูนี้อร่อยสุดแล้วค่ะ หอมเนย และได้รสหวานจากคายาตัดกันเบาๆ

คายาพีนัทบัตเตอร์โทสต์ (70฿) ไม่ได้รสชาติอะไรเลยนอกจากเนยถั่ว

ไข่ลวก (35฿) ได้สองฟอง ไข่ลูกใหญ่ดี เหยาะแม็กกี้นิดพริกไทยหน่อยพอทานได้แบบไม่เลี่ยนเกินไป

คายาเฟรนช์โทสต์ (50฿) ขนมปังชุบไข่ค่อนข้างเย็นชืด ทานคู่กับคายาซึ่งส่วนตัวคิดส่าอร่อยไม่เท่าสังขยาบ้านเรา มันไม่หอมอะค่ะ

สรุปนะคะ ที่ชอบคือโทสต์ของร้านนี้เพราะบางกรอบได้ใจจริงๆ ไม่เหมือนขนมปังปิ้งทั่วไปที่ทิ้งไว้แปปเดียวก็หายกรอบแล้ว แต่สาขานี้ไม่ค่อยเวิร์คตรงที่ที่นั่งน้อยและวัตถุดิบหมดหลายอย่าง ร้านเพิ่งเปิดเอง แต่หลายเมนูไม่มี ไม่ค่อยเข้าใจค่ะ